stanford-oval/wikipedia huggingface dataset:
אנטיוכוס השביעי

| --- | --- |

 לידה:  159 לפנה״ס Side, טורקיה 
 פטירה:  129 לפנה״ס (בגיל 30 בערך) אחמתא, איראן 
 מדינה:  הממלכה הסלאוקית 
 בן או בת זוג:  קלאופטרה תאה 
 
מטבע של אנטיוכוס השביעי
אנטיוכוס השביעי אאורגטס (ביוונית: Ἀντίοχος Ευεργέτης;‏ ? – 129 לפנה"ס), שכונה אנטיוכוס סידטס (Σιδήτης, כלומר "אנטיוכוס מסידה", על שם העיר בחוף אנטליה), היה מלך הממלכה הסלאוקית בשנים 138–129 לפנה"ס.
אנטיוכוס השביעי היה המלך הסלאוקי האחרון בעל חשיבות היסטורית כלשהי. הוא היה אחיו של דמטריוס השני, ועלה למלוכה לאחר שדמטריוס נפל בשבי הפרתים. הוא גם נשא לאשה את אשתו של דמטריוס, קלאופטרה תאה, ולפיכך בנם, אנטיוכוס התשיעי, היה גם אח-למחצה וגם בן-דוד של סלאוקוס החמישי ושל אנטיוכוס השמיני.
אנטיוכוס השביעי הביס את המורד דיודוטוס טריפון, ובשנת 131 לפנה"ס הטיל מצור על ירושלים. על-פי יוסף בן מתתיהו, במהלך המצור קנה המלך החשמונאי יוחנן הורקנוס הראשון הסכם-שלום עם אנטיוכוס בעזרת אוצרות שחפר מקברו של דוד המלך.
המצור על ירושלים תואר לראשונה ככל הנראה על ידי טימוכארס, היסטוריון חצר של אנטיוכוס השביעי.
בהמשך תקף אנטיוכוס את הפרתים, וכבש מחדש את מסופוטמיה לזמן קצר לפני שנהרג במארב. בשלב זה כבר שוחרר אחיו דמטריוס השני, אולם מהממלכה הסלאוקית נותרה כעת סוריה בלבד.
ידועה תשובתו של שמעון החשמונאי (שכבש את יפו ואת גזר) לשליח אנטיוכוס השביעי שבא אליו בדרישות טריטוריאליות: "לא ארץ נוכריה לקחנו ולא ברכוש זרים משלנו, כי אם נחלת אבותינו, אשר בידי אויבינו בעת מן העיתים בלא משפט נכבשה. ואנחנו כאשר הייתה לנו עת, הושיבונו נחלת אבותינו".
לקריאה נוספת

Bezalel Bar-Kochva, The Image of the Jews in Greek Literature: The Hellenistic Period, University of California Press 2010, Part II, 12. Posidonius of Apamea (C), Josephus on the Siege of Jerusalem by Antiochus VII Sidetes (132/1 b.c.e.) – Antiochus the Pious and Hyrcanus the Tyrant, pp. 399-439
הערות שוליים

↑  Bezalel Bar-Kochva, The Image of the Jews in Greek Literature, p. 404: יוסף בן מתתיהו מציין כי אנטיוכוס "חדר ליהודה בשנה הרביעית למלכותו, והראשונה לשלטון הורקנוס, באולימפיאדה המאה ושישים ושתיים" (קדמוניות היהודים, ספר 13, סעיף 236), אולם שתי שיטות התארוך אינן תואמות: על פי מניין שנות המלכות, מדובר על שנת 135/4 לפנה"ס ואילו האולימפיאדה ה-162 כוללת את השנים 132–128 לפנה"ס. אי ההתאמה נובעת משימוש בשני מקורות שונים לסיפור המצור: מניין המלכות מקורו בניקולאוס איש דמשק ואילו ציון האולימפיאדה מקורו בסטראבון.
↑  Bezalel Bar-Kochva, The Image of the Jews in Greek Literature, pp. 433-434: לדברי ההיסטוריון בצלאל בר כוכבא, יש לתארך את המצור לשנת 132/1 לפנה"ס. לדבריו, אמנם אוסביוס מציין ב"כרוניקון" שלו (ספר ראשון, סעיף 255) כי האירוע התרחש בשנה השלישית של האולימפיאדה ה-162 (129 לפנה"ס), אולם תאריך זה "בוודאי שגוי" וככל הנראה משקף שיבוש של טקסט המקור שלו (פורפיריוס) או שיבוש שאחראי לו אוסביוס עצמו.
↑  דיודורוס סיקולוס, ביבליותקה היסטוריקה, ספרים 35-34, פרק 1, סעיפים 5-1.
↑  יוסף בן מתתיהו, קדמוניות היהודים, ספר 13, פרק ח, פסקאות ב-ג, סעיפים 250-236; מלחמת היהודים, ספר ראשון, פרק שני, פסקה ה, סעיף 61.
↑  Eusebius of Caesarea, Praeparatio Evangelica, Book IX, Chapter XXXV
↑  Bezalel Bar-Kochva, The Image of the Jews in Greek Literature, p. 416: לדעת בר כוכבא, תיאור המצור של יוספוס ב"מלחמת היהודים" מקורו בניקולאוס איש דמשק, ואילו התיאור ב"קדמוניות היהודים" מקורו בחלקו בניקולאוס וברובו בסטראבון, שנסתמך על פוסידוניוס, שנסתמך על טימוכארס.
↑  Bezalel Bar-Kochva, The Image of the Jews in Greek Literature, pp. 417-419: לדברי בר כוכבא, מספר מגדלי המצור שבתיאור המצור אצל יוספוס "מוגזם באופן פרוע".
↑  ספר מקבים א, טו' לג-לד
| --- | --- |
בקרת זהויות :  NLI: 987007504548405171  BNE: XX1657880  GND: 118649647  ISNI: 0000 0000 3374 3573  LCCN: n2001065990  VIAF: 47555598   WorldCat (עם VIAF): 47555598
אריה עופרי

אריה עופרי (נולד ב-14 באוגוסט 1948) הוא איש עסקים ופוליטיקאי ישראלי, כיהן כראש המועצה האזורית שומרון בין השנים 1993–1997.
ביוגרפיה

נולד בשם אריה הרשלר לדוד וטובה. ב-1977 נמנה עם גרעין "שומרון" מנתניה שייסד את היישוב שבי שומרון. בשבי שומרון שימש כמזכיר היישוב ויושב ראש הוועד שלו. בשנות ה-80 היה סגן יו"ר מועצה אזורית שומרון. בשנת 1993 נבחר לראשות מועצה אזורית שומרון. כיהן בתפקיד עד 1997. לאחר מכן שב לשמש כיו"ר המזכירות של שבי שומרון.
ניהל פרויקטים בתחום הבנייה וייבוא המזון. עופרי ואשתו מחזיקים בחברת קרן – קידום, ריכוז וניהול בע"מ.
שימש כחבר הנהלת מרכז המועצות האזוריות, חבר בהנהלת החברה למתנ"סים וחבר בהנהלת האגודה למען החייל.
בפברואר 2021, לקראת הבחירות לכנסת העשרים וארבע, הודיע על תמיכה בגדעון סער ומפלגת תקווה חדשה.
נשוי לפנינה לבית זידנפלד ולהם ארבעה ילדים.
הערות שוליים

↑  יוסף ולטר, חברי גרעין שומרון עוזבים את בתיהם בנתניה – כדי להרחיב את "מותני המדינה", מעריב, 2 באוקטובר 1977
↑  עמוס לבב, בשטחים – תעסוקה מלאה, מעריב, 15 בינואר 1981
↑  קרן – קידום ריכוז וניהול פרויקטים, באתר CheckID
↑  אריה עופרי, באתר מרכז השלטון המקומי
↑   ציוץ של דני דיין ברשת החברתית אקס (טוויטר), 10 בפברואר 2021
| --- | --- |
בקרת זהויות :  NLI: 987012791377105171
ארז רותם

ארז רותם (נולד ב-10 בינואר 1966) הוא עיתונאי ישראלי. מנכ"ל ועורך ראשי של "אופוס מדיה", חברת תוכן וידאו. לשעבר כתב פלילים בחדשות ערוץ 2.
ביוגרפיה

ארז רותם הוא בוגר תואר ראשון במשפטים ממכללת שערי משפט.
החל את הקריירה העיתונאית שלו ב-1991. עבד ככתב משפטי וככתב לענייני ביטחון במעריב, וב-1999 עבר לעבוד ככתב תחקירים בידיעות אחרונות. בין השנים 2001–2008 שימש ככתב משטרה ופלילים ותחקירן בחדשות ערוץ 2. 
בין הישגיו בחדשות ערוץ 2: ראיון בלעדי עם רעות רובין, עדת המדינה המרכזית במשפט הרצח שנערך לבני משפחת אבוטבול במקום מחבואה מחוץ לישראל; תחקיר הרעלים בתע"ש רמת השרון, חשיפת קלטת האלימות של חבר הכנסת יורם מרציאנו במועדון בהרצליה; חשיפת יחידת הלוויין של צה"ל וחשיפת התמונות וההאזנות בפרשת חיים רמון. ספג ביקורת על הראיון עם משה וגילה קצב בעמידה בחצר גינתם.
ב-2008 התמנה לשליח קרן קיימת לישראל לקנדה. בתפקיד זה, בו שימש כשלוש שנים היה אחראי, בין היתר, על הקשר עם הקהילה היהודית בקנדה ועל גיוס כספים.
החל מ-2012 משמש כמנכ"ל ועורך ראשי של "אופוס מדיה", חברת חדשות ותוכן המתמקדת במיתוג בווידאו. הוא מתמחה באסטרטגיית המדיה השיווקית.
רותם מתגורר בעמק חפר, נשוי ואב לשלושה.
הערות שוליים

↑  אתר חברת אופוס מדיה, שאילן רותם מנהל
↑  חגית ברונסקי, ‏ארז רותם: "איפה אנס? מי אנס? במקום משה קצב הייתי תוקע תביעת דיבה לכל אחד מאמצעי התקשורת", באתר גלובס, 1 ביוני 2008
↑  גלי ארזי, סליחה שראיינתי, באתר ynet, 11 ביוני 2008
ערך זה הוא קצרמרבנושא ישראלים ובנושא תקשורת. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ארז רותם".
אמא אם הייתי

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
אמא אם הייתי הוא סינגל שהוקלט על ידי הזמר-יוצר הישראלי חנן בן ארי. השיר יצא לאור ב-19 באוגוסט 2015, כסינגל השלישי מתוך אלבום הבכורה שלו, איזון, על ידי חברת התקליטים NMC.
רקע וכתיבה

השיר נכתב על ידי חנן בן-ארי, הולחן על ידי בן-ארי ואלנתן שלום והופק על ידי אייל מזיג. השיר נכתב על מפוני גוש קטיף וצפון השומרון ב-2005 במסגרת תוכנית ההתנתקות, מנקודת מבט של ילד המבכה בפני אמו על הגעגועים לילדות בגוש קטיף.
הסינגל עצמו סוקר על ידי יוסי חרסונסקי, אשר ציין את השיר בחיוב והעניק לו לציון של ארבעה כוכבי זהב וחצי מתוך חמישה.
בסמוך לצאתו כסינגל, עלה השיר לרשת הזרמת המדיה ספוטיפיי וצבר למעלה ממיליון השמעות.
וידאו קליפ

לא פורסם וידאו קליפ מלא של השיר. בן-ארי העלה לערוץ היוטיוב שלו את האודיו הרשמי של השיר אשר מציג בתוכו את עטיפתו של הסינגל ואת מילות השיר.
נכון לאוגוסט 2024, מונה הצפיות של הקליפ עומד על למעלה מ-27 מיליון צפיות.
מיקומי שיא

|   ‏‏‏  מצעדים שבועיים (2015)> מדינה |   ‏‏‏  מצעדים שבועיים (2015)> מצעד |   ‏‏‏  מצעדים שבועיים (2015)> מיקום שיא |   ‏‏‏  מצעדים שבועיים (2015)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 3 |  |
|  ישראל | המצעד הרשמי של גלגלצ | 4 |  |
|   ‏‏‏  מצעדי סוף-שנה (2016)> מדינה |   ‏‏‏  מצעדי סוף-שנה (2016)> מצעד |   ‏‏‏  מצעדי סוף-שנה (2016)> מיקום שיא |   ‏‏‏  מצעדי סוף-שנה (2016)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 16 |  |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |   ‏‏‏  מצעדי עשור (2010-19)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | כאן גימל | 16 |  |
הערות שוליים

↑  אפי אברהם, ‏האזינו: "אמא אם הייתי" סינגל שלישי לחנן בן ארי, באתר "סרוגים", 19 באוגוסט 2015
↑  אימא אם הייתי, באתר יוסמיוסיק, ‏2015-09-21
↑  אמא אם הייתי, נבדק ב-2020-03-11
1 2   חנן בן ארי - אמא אם הייתי | Hanan Ben Ari - Mother, סרטון  באתר יוטיוב (אורך: 4:30)
| חנן בן ארי |
| --- | --- | --- |
| דיסקוגרפיה • שירים | דיסקוגרפיה • שירים |  |
| אלבומי אולפן | איזון • לא לבד • יש כאן יותר מזה |  |
| אלבומי הופעה | Live 2022 |  |
| סינגלים | "ממך עד אליי" • "איזון" • "אמא אם הייתי" • "אדון הסליחות" • "החיים שלנו תותים" • "למה לנו לרדוף" • "לא לבד" • "תודה שאת" • "על משכבי" • "ויקיפדיה" • "מה אתה רוצה ממני" • "בשורות טובות" • "אלוף העולם" • "דור" • "שמש" • "אם תרצי" • "געגועים לבני אדם" • "שבורי לב" • "אמן על הילדים" • "חולם כמו יוסף" • "מקום" • "בסוף זה הלחן" • "חנניה" • "אלא בי" • "עטלף עיוור" • "מולדת" |  |
| שירים נוספים | "לילה טוב שון" • "חוץ מכדורגל" |  |
| ערכים קשורים | הרצל בן ארי • NMC • יוניסל |  |
| --- | --- |
בקרת זהויות :  MusicBrainz work: ffda9465-5f24-4ade-9900-f62d2245664c
אנסטסיה, בת הצאר המזויפת

| --- | --- |

 בימוי:  Arthur Bergen 
 תסריט:  קורט ג'. בראון 
 שחקנים ראשיים:  Lee Parry גאורג ג'ון Gerhard Dammann Ernst Behmer Hugo Döblin וילהלם בנדואו Erwin Kalser מריה פורסקו Camilla von Hollay Hans Stüwe Max Landa Elizza La Porta Olga Engl תאודור לוס Anna von Palen 
 מוזיקה:  Hansheinrich Dransmann 
 צילום:  קרל האסלמן 
 מדינה:  גרמניה 
 הקרנת בכורה:  דצמבר 1928 
 סוגה:  סרט דרמה, סרט אילם 
 דף הסרט ב־IMDb
 
אנסטסיה, בת הצאר המזויפת (בגרמנית: Anastasia, die falsche Zarentochter) הוא סרט גרמני אילם משנת 1928.
עלילה

בחורה צעירה בברלין טוענת שהיא אנסטסיה, בתו הצעירה של הצאר הרוסי האחרון, אך מכיוון שמספר נשים לאחר 1918 טענו שהן אנסטסיה, לא לוקחים את דבריה יותר מדי ברצינות, בינתיים הבחורה משמשת כניצבת בסרט על הנסיכה אנסטסיה המצטלם בברלין. הדוכס הרוסי מיכאל, המתגורר בברלין דוחה אף הוא את טענותיה. אך עם זאת דודה של אנסטסיה מזהה אותה כאנסטסיה האמיתית והיא מוכרת על ידה כבתו של הצאר, לבחורה הצעירה קשה להתרגל לחיי מלוכה של עושר ומותרות, כאשר מנסים להוביל אותה לחתונה היא בורחת ומעדיפה לנהל חיי פשטות ועוני.
אנתרקותריום

| אנתרקותריום |
| --- | --- |
 
תקופה
אמצע אאוקן- תחילת מיוקן 30–19 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: Cetancodonta
משפחה:: אנתרקותריים
סוג:: אנתרקותריום
מינים
 Anthracotherium magnum  Anthracotherium chaimanei  Anthracotherium monsvialense  Anthracotherium bumbachense  Anthracotherium meneghinii
שם מדעי
 Anthracotherium

אנתרקותריום (שם מדעי: Anthracotherium; מילולית: "בהמת פחם") הוא סוג נכחד של פרסתן ממשפחת האנתרקותריים שבסדרה מכפילי פרסה הקרוב להיפופוטמיים. יונק זה תואר לראשונה בידי ז'ורז' קיווייה ב-1822.
יונק זה קיבל את שמו עקב הימצאות מאובנים במצבורי ליגניט (פחם חום) עתיקים באירופה ועל שמו ניתן שם המשפחה שלו והוא הידוע מכל סוגי המשפחה. מאובניו נמצאו לאורך אירואסיה החל מתקופת האאוקן עד לתחילת המיוקן סביב 19–30 מיליון שנה בקירוב.
האנתרקותריום היה אחד מאבות ההיפופוטמים המודרניים ובמראהו דמה לשילוב בין חזיר להיפופוטם רזה עם גוף נמוך ולסתות מוארכות ושטוחות. הוא גם דמה בגודלו להיפופוטם גמדי והגיע לאורך 2 מטר ולמשקל 250 ק"ג בממוצע במינים הגדולים. מבנה הלסתות שלו דמה לזה של היפופוטם והם הכילו 44 שיניים בעלות כתרים לאורכם, מה שעזר להם לכתוש שורשים ולחטט בביצות בחיפוש אחרי צמחי מים למאכל. הוא היה צמחוני בדומה להיפופוטמים אף שאולי נלחם עם ניביו על נקבות.
סוג זה היה נפוץ בביצות של אירואסיה וכן במצרים, הודו ואף באמריקה הצפונית. לא ברור אם היה יכול גם לשחות או שרק השתכשך בביצות.
אני תמיד אדע מה עשית בקיץ האחרון

| --- | --- |

 בימוי:  סילבן וויט
 הופק בידי:  אריק פייג ניל ה. מורטיץ
 תסריט:  מייקל ד. וייס
 שחקנים ראשיים:  ברוק נבין דייוויד פיקטו טורי דה ויטו בן אסטר סת' פאקרד
 מוזיקה:  ג'סטין ברנט 
 צילום:  סטפן מ. כץ 
 מדינה:  ארצות הברית 
 חברת הפקה:  סקרין ג'מס 
 חברה מפיצה:  Destination Films
 שיטת הפצה:  וידאו על פי דרישה, direct-to-video 
 הקרנת בכורה:  22 באוגוסט 2006
 משך הקרנה:  92 דקות
 שפת הסרט:  אנגלית
 סוגה:  סלאשר
 סרט קודם:  אני עדיין יודע מה עשית בקיץ האחרון
 סרט הבא:  I Never Forget What You Did Last Summer 
 סרטים בסדרה:  אני יודע מה עשית בקיץ האחרון, אני עדיין יודע מה עשית בקיץ האחרון
 דף הסרט ב־IMDb
 
אני תמיד אדע מה עשית בקיץ האחרון (באנגלית: I'll Always Know What You Did Last Summer) הוא סרט אימה שבוים על ידי סילבן וויט ונכתב על ידי מייקל ד. וייס. סרט זה הוא הסרט השלישי בסדרת סרטי "אני יודע מה עשית בקיץ האחרון", ובניגוד לשני הסרטים הקודמים, הסרט לא הופץ בקולנוע, אלא יצא ישירות ל-DVD.
עלילה

חבורת צעירים מחליטים לארגן מתיחה לחבר לרגל ה-4 ביולי, יום העצמאות האמריקאי. הם שמעו על האגדה של הרוצח המחופש לדייג, ומחליטים לחקות את המעשה. לכאורה התוכניות מבוצעות כמתוכנן, אך לבסוף הן משתבשות וחברם נהרג. לאחר שיחה, החבורה מחליטה לשכוח מכל העניין. לאחר שנה, החבורה נפגשת בשנית, לאחר שנשלחה הודעת SMS לאחת מהחברות, שתוכנה "אני יודע מה עשית בקיץ האחרון". ארבעת הימים שלאחר קבלת ההודעה הם גורליים: בכל יום החבורה מנסה למצוא את הרוצח ולנסות להתחמק ממנו.
צוות שחקנים

ברוק נבין - אמבר ויליאמס
דייוויד פיקטו - קולבי פטרסון
טורי דה ויטו - זואי
בן אסטר - לאנס
סת' פאקרד - רוג'ר
ק.ק. קלייד - שריף ג'ון הפנר
קלייטון טיילור - פי.ג'יי דייוויס
מייקל פלין - שריף דייוויס
בריטני ניקול לארי - קים
סטאר לה פוינט - קלי
לוי ויטלוק - מיטש
דון שאנקס - בן ויליס
ג'וניור ריצ'רד - מבצע בודד
אנריקה הראשון, מלך קסטיליה

אנריקה הראשון, מלך קסטיליה (14 באפריל 1204 - 6 ביוני 1217) היה מלך קסטיליה בין השנים 1214–1217.
ביוגרפיה

אנריקה הראשון נולד ב-14 באפריל 1204 לאלפונסו השמיני, מלך קסטיליה ואלינור מאנגליה, מלכת קסטיליה, בתם של הנרי השני, מלך אנגליה ואלינור, דוכסית אקוויטניה.
בשנת 1214 מת אביו אלפונסו השמיני, מלך קסטיליה, ואנריקה עלה לשלטון במקומו. מכיוון שהיה צעיר שלטה אחותו ברנגלה כעוצרת בשמו. בשנת 1215 התארס אנריקה עם מפאלדה מפורטוגל, בתו של סנשו הראשון, מלך פורטוגל, אך האירוסים בוטלו. בשנת 1216 התארס אנריקה עם בת דודו סאנצ'ה, נסיכת הכתר של לאון, בתו של אלפונסו התשיעי, מלך לאון, אך הנישואים בוטלו על ידי האפיפיור אינוקנטיוס השלישי.
ב-6 ביוני 1217 נהרג אנריקה הראשון בפאלנסיה מאריח שנפל מהגג, ואחותו ברנגלה, מלכת קסטיליה עלתה לשלטון במקומו, אך זמן קצר לאחר מכן מסרה את השלטון לבנה פרננדו השלישי, מלך קסטיליה.
אמא אדמה

ערך זה עוסק בהאנשה של הטבע וכדור הארץ. אם התכוונתם למשמעות אחרת, ראו .
פסל של אמא אדמה
אמא אדמה היא ייצוג אנתרופומורפי של הטבע וכדור הארץ אשר היה קיים בתרבויות שונות ברחבי העולם לאורך ההיסטוריה, ומתואר לרוב כדמות אימהית.
רקע היסטורי

הקונספט של אמא אדמה היה קיים עוד בימי קדם בתרבויות עתיקות שונות. במיתולוגיה יוונית האלה היוונית גאיה הייתה האנשה של כדור הארץ, אשר ילדה את השמים, הים וההרים. האזכור המוקדם ביותר של האלה גאיה מתוארך למאה ה-13 או המאה ה-12 לפנה"ס. באופן דומה, הרומאים סגדו (אנ') לאלה טרה, אשר הייתה גם היא האנשה של כדור הארץ.
בנוסף לכך גם תרבויות אמריקאיות ילידיות סגדו לאמא אדמה, כמו האלגונקוויאנים (אנ') שסגדו לנוקומיס, ובני האינקה שסגדו לפצ'אמאמה.
אזכורים בתרבות

אמא טבע נכללה כדמות משנה בסדרה "הדרדסים" בה היא התגוררה בבקרתה ביער בו גרים הדרדסים.
להקת הרוק המתקדם האמריקנית קנזס הקליטה בשנת 1974 את השיר "Death of Mother Nature Suite" כמחאה נגד נזקי התיעוש.
אמא טבע נכללה בסרט הפנטזיה המונפש "שלגיה: מאושרים לנצח" משנת 1989 בו היא העניקה לשבעת הגמדות את כוחותיהן.
אמא טבע הייתה דמות משנה בסדרת הטלוויזיה "סטארגייט SG-1".
אמא אדמה נכללה גם כדמות בסרט המונפש "הממלכה הסודית" משנת 2013.
אמא טבע נכללה גם בתפקיד מרכזי בעונה השביעית של הסדרה האמריקנית "עד עצם היום הזה".
אמא טבע מוזכרת גם בשיר הפופולרי "It's Raining Men" של להקת ה-Weather Girls. מילות השיר מציינות שאמא טבע היא רווקה שגרמה לכך שהשמיים ימטירו את הגברים המושלמים לכל אישה בעולם.
אמא טבע מוזכרת גם בשירו של אריק איינשטיין "אמא אדמה" אשר נכתב על ידי יעקב רוטבליט והולחן על ידי מיקי גבריאלוב.
אחת מהדמויות המרכזיות בסדרת האנימציה האמריקנית "קפטן פלאנט" הייתה דמותה של גאיה שמייצגת את אמא אדמה אשר משגיחה על כדור הארץ ואשר ממלאת בסדרה תפקיד מכריע בהצלת כדור הארץ.
ראו גם

אקופמיניזם
אב הזמן
השערת גאיה
יורד (מיתולוגיה)
האלה האם
פנתאיזם
הערות שוליים

↑  The Linear B word ma-ka, Palaeolexicon
אנריקה גספר אי רימבאו

| --- | --- |

 לידה:  2 במרץ 1842 מדריד, ספרד 
 פטירה:  7 בספטמבר 1902 (בגיל 60) אולורון-סנט-מרי, צרפת 
 שם לידה:  Enrique Lucio Eugenio Gaspar y Rimbau 
 מדינה:  ספרד 
 בן או בת זוג:  Enriqueta Batlles i Bertran de Lis 
 
אנריקה לוסיו אאוחניו גספר אי רימבאו (בספרדית: Enrique Lucio Eugenio Gaspar y Rimbau‏; 2 במרץ 1842 – 7 בספטמבר 1902) היה דיפלומט וסופר ספרדי שכתב מחזות, סרסואלות (אופרטות ספרדיות) ורומנים.
ביוגרפיה

אנריקה גספר אי רימבאו נולד במדריד להורים שהיו במקצועם שחקנים. לאחר מותו אביו, עבר רימבאו עם אמו ושני אחיו לוולנסיה. הוא למד מדעי הרוח ופילוסופיה, הוא לא השלים את לימודיו משום שהפסיקם לאחר שהחל לעבוד בבנק המסחרי של המרקיז מסן חואן.
כבר בגיל 13 כתב את הסרסואלה הראשונה שלו, ובגיל 14 היה כתב בעיתון "לה אילוסטרסיון ולנסיאנה" (La Ilustración Valenciana). כשהיה בן 15 הופיעה אמו בקומדיה הראשונה שכתב. בהיותו בן 21 חזר למדריד על מנת להקדיש את עצמו לכתיבה.
שנות השיא שלו כסופר היו בין 1868 ל-1875, כשכתב אופרות דווקא עבור הקהל הבורגני ולא עבור האריסטוקרטיה. בתקופה זו הוא כתב גם דרמות היסטוריות והיה חלוץ התיאטרון החברתי בספרד.
כשהיה בן 23 נשא גספר אי רימבאו לאישה את אנריקטה באטייס אי ברטאן דה ליס (Enriqueta Batllés y Bertán de Lis), אריסטוקרטית יפהפייה, למורת רוחם של הוריה. לאחר שנולד ילדם השני, כשהיה רימבאו בגיל 27, הוא הצטרף לשירות החוץ הספרדי.
הוא שירת ביוון ובצרפת, ואז מדריד, ובסופו של דבר שירת כקונסול בסין, תחילה במקאו ואחר כך בהונג קונג. במהלך זמן זה המשיך לכתוב אופרות, בנוסף לכתיבה לעיתון "אל דיאריו דה מנילה" (El Diario de Manila).
משחזר לספרד הוא עקר לאולרון (Olorón), אף על פי שמשפחתו התגוררה בברצלונה שם הוא העלה על הבמה אופרה בקטלאנית. אחר־כך הוא התגורר במקומות שונים בדרום צרפת. אשתו מתה במרסיי היכן ששירת כקונסול. כשמצבו הבריאותי התדרדר, פרש רימבאו לאולרון עם בתו, חתנו ונכדיו. גספר אי רימבאו מת באולרון ב-1902 בהיותו בן 60.
אנסטסיה: המסתורין של אנה

| --- | --- |

 בימוי:  מרווין גיי. חומסקי 
 הופק בידי:  מרווין גיי. חומסקי 
 תסריט:  ג'יימס גולדמן 
 שחקנים ראשיים:  עומאר שאריף (ניקולאי השני) Franz Morak איימי אירווינג Herwig Seeböck שיין רימר טים מקינרני ג'ניפר דונאס רייצ'ל גרני אנג'לה פלזנס Arnold Diamond ג'וליאן גלובר סידני ברומלאי כריסטיאן בייל יאן ניקלאס רקס הריסון אוליביה דה הבילנד ג'רום ויליס סוזאן לוסי אדוארד פוקס אלקה זומר קלייר בלום ג׳יין ונהאם 
 מוזיקה:  לורנס רוזנטל 
 מדינה:  ארצות הברית, אוסטריה, איטליה 
 חברה מפיצה:  NBC, נטפליקס 
 שיטת הפצה:  וידאו על פי דרישה, direct-to-video 
 הקרנת בכורה:  7 בדצמבר 1986 
 משך הקרנה:  208 דק' 
 שפת הסרט:  אנגלית 
 סוגה:  סרט דרמה 
 דף הסרט ב־IMDb
 
אנסטסיה: המסתורין של אנה (באנגלית: Anastasia: The Mystery of Anna) הוא סרט טלוויזיה מ-1986 המתבסס באופן רופף על אנסטסיה ניקולאייבנה, הנסיכה הגדולה של רוסיה. בשידור המקורי שלו הוא שודר בשני חלקים.
עלילה

חלקו הראשון של הסרט נפתח בהתכנסות של נשף מפואר זמן קצר לפני המהפכה הרוסית, אחרי כן במהפכת פברואר המשפחה המלכותית נאלצת להגלות לסיביר לאחר שהצאר ניקולאי השני נאלץ לרדת מכס המלוכה במרץ, במסגרת מהפכת אוקטובר בה הקומוניסטים מתחילים לשלוט באימפריה הרוסית ומתחוללת מלחמת האזרחים הרוסית, וביולי 1918 מתקיים הטבח במשפחת המלוכה. לאחר מכן מופיעה בחורה בשם אנה אנדרסון, המאמינה כי היא הנסיכה אנסטסיה, בתו של הצאר. אנה מספרת את סיפורה לראשונה בשנות העשרים כאשר היא נמצאת באשפוז במוסד פסיכיאטרי בברלין לאחר שניסתה להתאבד. סיפור ההימלטות שלה מהבולשביקים אשר הרגו את שאר משפחתה ב-1918 נראה ונשמע אמין והגיוני ואישים רבים שגלו מרוסיה מתחילים להאמין לה. לאט לאט היא מקבלת יותר ויותר אמון, אך לעומת זאת אחרים ובעיקר בני משפחות מלוכה אירופאיות הקרובים לשושלת רומנוב מפקפקים בנכונות של סיפורה. בחלק השני של הסרט היא נוסעת לארצות הברית על מנת להפגש עם בני משפחת המלוכה המתגוררים בניו יורק, בינתיים מריה פיודורובנה, אמו של הצאר וסבתה של אנסטסיה, הולכת לעולמה בדנמרק, ארץ מולדתה. הקרובים בארצות הברית לא מאמינים לסיפורה ומגנים אותה כמתחזה ואף מובע סלידה ממנה במהלך הלווייתה של פיודורובנה, מה שגורם לה לעזוב את ארצות הברית ב-1931 ולחזור לגרמניה. ב-1938 היא מחליטה לתבוע את בני משפחת רומנוב בבית משפט בגרמניה על מנת לחייב אותם להכיר בה כאנסטסיה, אך לא נחשפת האמת האמת האם אנה היא אכן אנסטסיה, הסרט מסתיים בקריינות המספרת כי אנה נסעה לארצות הברית והתיישבה בשארלוטסוויל שבוירג'יניה.
אליפות העולם למועדונים 2005

| --- | --- |
 מארחת:  יפן יפן
 תקופת התחרות:  11 בדצמבר 2005 – 18 בדצמבר 2005 (8 ימים)
 מספר משתתפות:  6
 הזוכה:  ברזיל סאו פאולו
 מספר משחקים:  7
 מספר שערים:  19 (2.71 בממוצע למשחק)
 מספר צופים:  261,456 (37,351 בממוצע למשחק)
 → 20012006 ←
 
אליפות העולם למועדונים 2005 נערכה בשנת 2005 ביפן מה-11 בדצמבר עד ה-15 בדצמבר, והיא הייתה אליפות העולם למועדוני כדורגל השנייה במספר.
הקמת הטורניר

הטורניר נוצר כתוצאה מאיחוד של הגביע הבין יבשתי ושל הטורניר הקודם, גביע העולם בכדורגל לקבוצות. הגביע הבין יבשתי נערך מדי שנה מאז 1960 והפגיש בין האלופות של אירופה ודרום אמריקה ואילו גביע העולם בכדורגל לקבוצות התקיים רק פעם אחת בשנת 2000. כתוצאה מהאיחוד נערך הטורניר במתכונת קצרה יותר מהטורניר המקורי משנת 2000 שארך שבועיים, אך ארוך יותר מהגביע הבין יבשתי שכלל משחק אחד בלבד. שישה מועדונים הוזמנו לקחת חלק בטורניר, כשכל אחד מהם מייצג יבשת ואת התאחדות הכדורגל שלה.
שיטת המשחקים

התחרות התקיימה בשיטת הנוק אאוט כך שכל קבוצה שיחקה שניים או שלושה משחקים. האלופות מארבעת האזורים ה"חלשים" יותר שיחקו בשלב רבע הגמר כשהמפסידות התמודדו ביניהן על המקום ה-5. המנצחות הצטרפו לאלופות אירופה ודרום אמריקה לשלב חצי הגמר. המפסידות בשלב חצי הגמר התמודדו על המקום השלישי והמנצחות עלו לגמר.
המשחקים נערכו באצטדיון האולימפי בטוקיו, באצטדיון טויוטה ובאצטדיון הבינלאומי יוקוהמה שבו גם נערך הגמר. לצורכי שיווק ופרסום הטורניר נקרא גם "טורניר טויוטה".
קבוצות משתתפות

הקבוצות שהשתתפו בטורניר הן:
| 0 | 1 | 2 |
| --- | --- | --- |
| שם הקבוצה | מדינה | תואר |
| ערב הסעודית אל-איתיחאד | ערב הסעודית | אלופת אסיה 2005 |
| אנגליה ליברפול | אנגליה | אלופת אירופה 2004/05 |
| קוסטה ריקה דפורטיבו סאפריסה | קוסטה ריקה | מחזיקת גביע CONCACAF לאלופות 2005 |
| מצרים אל-אהלי | מצרים | אלופת אפריקה 2005 |
| ברזיל סאו פאולו | ברזיל | מחזיקת גביע ליברטדורס 2005 |
| אוסטרליה סידני | אוסטרליה | אלופת אוקיאניה 2004/05 |
המשחקים > רבע הגמר

משחקי רבע הגמר נערכו ב-11 בדצמבר:
אל-איתיחאד - אל-אהלי: 0-1
סידני - דפורטיבו סאפריסה: 1-0
המשחקים > מקומות 5-6

המשחק על המקום החמישי נערך ב-16 בדצמבר:
סידני - אל-אהלי: 1-2
המשחקים > חצי הגמר

משחקי חצי הגמר נערכו ב-14 בדצמבר:
אל-איתיחאד - סאו פאולו: 3-2
דפורטיבו סאפריסה - ליברפול: 3-0
המשחקים > מקומות 3-4

המשחק על המקום השלישי נערך ב-18 בדצמבר:
דפורטיבו סאפריסה - אל-איתיחאד: 2-3
המשחקים > הגמר

משחק הגמר נערך ב-18 בדצמבר:
סאו פאולו - ליברפול: 0-1
סאו פאולו זכתה באליפות העולם בכדורגל לשנת 2005.
מלך השערים

בתואר מלך השערים של הטורניר זכו מארקיו אמורוסו (סאו פאולו), מוחמד נור (אל-איתיחאד), פיטר קראוץ' (ליברפול) ואלבארו סבוריו (דפורטיבו סאפריסה) שהבקיעו שני שערים כל אחד. 11 שחקנים הבקיעו שער אחד בטורניר.
שחקנים מצטיינים

| כדור הזהב | כדור הכסף | כדור הארד | ה-MVP של הגמר |
| --- | --- | --- | --- |
| ברזיל רוג'ריו סני  (סאו פאולו) | אנגליה סטיבן ג'רארד  (ליברפול) | קוסטה ריקה כריסטיאן בולאניוס   (דפורטיבו סאפריסה) | ברזיל רוג'ריו סני  (סאו פאולו) |
ראו גם

גביע העולם בכדורגל
אנתרקוניט

אנתרקוניט מפצלי האלום משלהי הקמבריון באנדרדרום (Andrarum) בדרום שוודיה
אנתרקוניט (באנגלית Anthraconite) המכונה "אבן מסריחה" (Stinkstone) הוא סוג של סלע שיש, קלציט או אבן גיר ביטומני בגוון שחור עד אפור, המייצר ריח לא נעים כשמכים או משפשפים אותו. משערים כי הוא נוצר כאשר אבן גיר מושקעת בתנאים אנאירוביים. כמה מסוגי האורסטן משחררים מספיק נפט כשמכים בהם, כך שהוא עלול להידלק.
סלע זה מכונה בשוודית אורסטן (Orsten), ובשכבות סלע זה מאזור וסטריטלנד (Västergötland) בדרום שוודיה נתגלו מאובנים שמורים בצורה יוצאת דופן משלהי השלב השלישי של הקמבריון (סביב 514 למ"ש), תחילת השלב הרביעי ועד הפורונגיאן (Furongian, שלהי הקמבריון עד 485 למ"ש). המאובנים שנתגלו בלאגרשטטה זה כונו הפאונה של האורסטן.
הערות שוליים

↑  "Anthraconite". mindat.org.
↑  Maas, A.; Mayer, G.; Kristensen, R. M.; Waloszek, D. (2007). "A Cambrian micro-lobopodian and the evolution of arthropod locomotion and reproduction". Chinese Science Bulletin. 52 (24): 3385. doi:10.1007/s11434-007-0515-3.